
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏20 באוגוסט 2014
כד' באב תשע"ד
מכרז היקפים משתנים מס' 24/6.2014: הפעלת שירותי חינוך לילדים חולים בביתם
סיכום תשובות לשאלות שהגיעו עד לתאריך 3.7.2014
1. כללי

1. המועד האחרון להגשת הצעות למכרז שבנדון נדחה ל- 16.9.2014 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
בעקבות דחיית המועד האחרון להגשת ההצעות, על המציעים לשנות את תוקף הערבות לתאריך 16.12.2014 (נוסח מתוקן מצורף כנספח 1 למסמך זה).

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
10. הפעילות כפי שמפורטת בכתב המכרז, בוצעה בעבר ע"י עמותת תללים.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
1. סעיף 2.2, עמוד 3
המניעות מתייחסת לבעלויות על בתי ספר במועד הגשת ההצעה. 

ככל שבעתיד הקבלן שזכה במכרז זה יהיה בעלות על בי"ס המשרד ישקול את העניין לגופו ויפעל בהתאם.

עם זאת, על המציעים לקחת בחשבון שבמקרה כזה יתכן שלא יוכלו להמשיך במתן השירותים הכלולים במכרז.
2. סעיף 2.4, עמוד 4
(1) לסעיף 2.4.5 - "תכניות חינוכיות ו/או הוראה במערכת החינוך הפורמלית" כוללות גם תכניות תוספתיות שונות המופעלות במערכת החינוך בכלל.
(2) יש לשנות את סעיף 2.4.7 כדלקמן: 
אם ההצעה מוגשת על-ידי גוף אחד, על הגוף המציע להיות בעל מחזור כספי מינימלי של 20,000,000 ₪ לא כולל מע"מ, לשנה, בכל אחת מ- 3 השנים (2011-2013). 
אם ההצעה מוגשת על-ידי 2 גופים, כל אחד מהגופים חייב להיות בעל מחזור כספי מינימלי של 8,000,000 ₪ לשנה לא כולל מע"מ, ושניהם יחד בעלי מחזור כספי מינימלי של 22,000,000 ₪ לשנה לא כולל מע"מ וזאת בכל אחת מ- 3 השנים (2011-2013).
3. פרק 3 – הגדרות
משך שנת לימודים בחינוך המיוחד מפורסם בחוזר מנכ"ל בנושא מידי שנה. חלק מתלמידי החינוך המיוחד זכאים ללימודים גם במהלך חופשות.
4. פרק 4 - תיאור הפרוייקט והיקפו
מהות השירות בו עוסק המכרז הינו שירות אישי ומותאם, הניתן באופן יחידני לתלמידים חולים בביתם.
בהתאם לאופי השירות ולמאפייני התלמידים החולים וצרכיהם, על הספק לנהל את השירות.

לאור האמור לעיל, על הספק לתת שירות לכל תלמיד בהתאם לצרכיו, הן בחינוך הרגיל והן בחינוך המיוחד.
קשר עם ביה"ס: התלמיד הינו תלמיד של ביה"ס גם אם הוא חולה בביתו לכן הקשר עם ביה"ס חיוני כדי לשמור על רציפות בתהליך הלמידה ושמירה על צמצום פערים. הקשר מאפשר למורי הקבלן להתעדכן באמצעות מורי בתיה"ס בתכניות המופעלות, בחומרי הלמידה הרלוונטיים. חיזוק הקשר יסייע לתלמיד עם חזרתו ללימודים.
כמו- כן הבקשה במכרז לאשר דו"חות ביצוע ע"י נציג שתמנה הנהלת ביה"ס, היא לצורך בקרה על קבלת השירות ובכלל זה היקף מתן השירות.
1. סעיף 4.2, עמוד 8
השירות ניתן בפריסה ארצית, לכלל המגזרים. רשימת הילדים אינה קבועה ומשתנה במהלך השנה (מאחר שמדובר בתלמידים חולים).
2. סעיף 4.4, עמוד 9
(1) על הדו"חות צריך לחתום נציג ביה"ס המרכז את הטיפול ואת הקשר עם התלמיד החולה. ביה"ס, כמי שאחראי על התלמיד, צריך לאשר את השירות, להיות בקשר עם המשפחה ועם המורים מטעם הקבלן לטובת התלמיד.
(2) ביקורי הבית ומפגשי העבודה עם הצוותים החינוכיים בביה"ס הינם חלק מהשירות שהקבלן נדרש לספק. פעילות זו איננה נכללת במסגרת שעות ההוראה להם זכאי התלמיד ולכן הקבלן נדרש לקחת בחשבון פעילות זו מעבר לשעות ההוראה שניתנות באופן ישיר לתלמיד.
3. סעיף 4.5, עמוד 10
ההכשרות ינתנו בהתאם לצרכי המורים, לרמתם וליכולתם לבצע את הפעילות כנדרש במכרז וזאת במהלך שנת הלימודים. כאמור בסעיף 4.6, תוכנית ההכשרה תימשך 6 שעות הכשרה לפחות.
4. סעיף 4.6, עמוד 10
(1) תכנית ההכשרות תגובש עפ"י הצרכים ע"י הקבלן וזאת בהתאם לכ"א המקצועי שעומד לרשותו. התוכנית תובא לאישור האגף מראש.
(2) חוברת ההנחיות תכלול את כל המידע וההנחיות הרלוונטיות הנדרשים לאספקת השירות במיטבו. הפקת החוברת ועיצובה- באחריות הספק.
5. סעיף 4.7, עמוד 11
(1) מספר שעות הלמידה לתלמיד חולה בביתו בחינוך הרגיל יהיו כדלקמן:

	התקופה
	תלמידים בשכבת הגיל 
גן- בי"ס יסודי (כיתות א'-ו')
	תלמידים בשכבת הגיל
בי"ס על יסודי (כיתות ז'-יב')

	במשך החודשיים הראשונים
	4 ש"ש
	6 ש"ש

	מהחודש השלישי ועד סוף החודש הרביעי
	5 ש"ש
	7 ש"ש

	מהחודש החמישי והלאה
	6 ש"ש
	8 ש"ש


(2) מספר שעות הלמידה לתלמיד חולה בביתו שהינו עולה חדש יהיו כדלקמן:

	התקופה
	תלמידים בשכבת הגיל 
גן- בי"ס יסודי (כיתות א'-ו')
	תלמידים בשכבת הגיל
בי"ס על יסודי (כיתות ז'-יב')

	במשך החודשיים הראשונים
	5 ש"ש
	7 ש"ש

	מהחודש השלישי והלאה
	6 ש"ש
	8 ש"ש


(3) מספר שעות הלמידה לתלמיד חולה בביתו במסגרת המעבר בין חטיבות גיל (מגן ליסודי, מיסודי לחט"ב, מחט"ב לחט"ע) יהיו כדלקמן:

	התקופה
	תלמידים בשכבת הגיל 
גן- בי"ס יסודי (כיתות א'-ו')
	תלמידים בשכבת הגיל
בי"ס על יסודי (כיתות ז'-יב')

	במשך החודשיים הראשונים
	5 ש"ש
	7 ש"ש

	מהחודש השלישי והלאה
	6 ש"ש
	8 ש"ש


(4) מספר שעות הלמידה לתלמיד חולה בביתו בחינוך המיוחד ובעל זכאות לתקצוב דיפרנציאלי יהיו כדלקמן:

	התקופה
	תלמידים בשכבת הגיל 
גן- בי"ס יסודי (כיתות א'-ו')
	תלמידים בשכבת הגיל
בי"ס על יסודי (כיתות ז'-יב')

	לאורך כל התקופה
	6 ש"ש
	8 ש"ש


הערה כללית: בכל מקרה שעות הלימוד יותאמו ליכולתו של התלמיד בהתחשב במצבו הרפואי וביכולתו הלימודית בתקופה שהוא בביתו (דהיינו, אם מצבו של התלמיד מחייב זאת ניתן להפחית בהיקף השעות).
(5) ילדי החינוך המיוחד הלומדים במסגרות החינוך המיוחד בלבד זכאים עפ"י דין לתכנית חינוכית הכוללת טיפולים פרא רפואיים. לאור זאת, הקבלן מחוייב לספק שירות זה.
המציע יוכל להתקשר עם גוף לצורך מתן שירותים הפרא-רפואיים וזאת בהתאם לתנאי ההתקשרות המפורטים בסעיף 2.5 במכרז.

(6) הקצאת השעות תבוצע כמפורט לעיל, כל זאת מבלי לחרוג מהתקציב השנתי הכולל של ההסכם.

6. סעיף 4.8, עמוד 13
(1) יש להוסיף למחשב תוכנת אנטי וירוס.
(2) השירות של למידה מרחוק יינתן תוך תיאום בין הקבלן למורה.
(3) הסיוע הטלפוני ("מוקד") יינתן לתלמיד ע"י מורים. 
(4) שעות מתן הסיוע הטלפוני יתואמו בין המורה לתלמידים.
(5) שעות הסיוע נכללות במסגרת שעות הלמידה מרחוק.
7. סעיף 4.9, עמוד 14
חומרי הלמידה והעזרים יושאלו ע"י הקבלן ככל שיידרש לתלמיד החולה (אלו חומרים שבד"כ קיימים אצל התלמיד בהיותו תלמיד במערכת החינוך). 
8. סעיף 4.11, עמוד 14
על הקבלן להעביר לאגף לחינוך מיוחד את הנתונים אודות השירות הניתן על כל היבטיו. ניתן להעביר דו"חות מרוכזים באופן ממוחשב בכפוף להנחיות אבטחת המידע ובאופן שניתן יהיה לנתח את הנתונים ולפלחם. יש להעביר את הדיווחים מדי חודש לשם בקרה.
9. סעיף 4.12, עמוד 15
(1) יש לשנות את היקפי הפעילות כדלקמן:
· כ-200,000 שעות הוראה של מורים 
· כ-6,000 שעות הוראה למידה מרחוק
· כ-35,000 שעות סיוע חינוכי
· כ-11,000 שעות טיפול פרא-רפואי
כל היקפי הפעילות שפורטו לעיל הינם כמויות משוערות לשנה.

(2) יש לשנות פסקה זו כדלקמן:

מובהר בזה כי מאחר שמדובר במכרז היקפים משתנים, למשרד שמורה הזכות להגדיל או לצמצם את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז, בהתחשב בצרכי התלמידים.
5. פרק 5 - כח האדם של הקבלן והאמצעים הנדרשים לביצוע המכרז
1. יש להוסיף סעיף 5.4 כדלקמן:
מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהקבלן לא נדרש להציגם בהצעתו אך נדרש להעסיקם במסגרת ההתקשרות. 

הקבלן לא יוכל להעסיקם אלא אם כן קיבלו אלה מראש וטרם העסקתם היתר בכתב להעסקה פרטית מהגורם המוסמך במשרד.

2. סעיף 5.7, עמוד 17
ערך השעה המינימלי הינו למורים המבצעים הוראה פרונטלית בביתו של התלמיד או למורים המבצעים הוראה באמצעות למידה מרחוק.
3. סעיף 5.12, עמוד 18
(1) יש לשנות את דרישת הניסיון ממנהל הפרויקט כדלקמן:

מנהל הפרוייקט יהיה בעל ניסיון של 5 שנים לפחות בניהול של בי"ס (בחינוך הרגיל או בחינוך המיוחד) או בתפקיד פיקוח על בתי"ס או בניהול של פרויקטים המספקים שירותי הוראה לתלמידים חולים.

(2) לסעיף 5.12.2 – א': יש לשנות את הדרישה מהמורים כדלקמן:
"כל המורים שיבצעו את ההוראה יהיו אקדמאים בעלי תעודת הוראה או רישיון הוראה ובעלי ניסיון בהוראה בבתי ספר של לפחות 3 שנים, בהתאם לשלבי החינוך השונים, סוגי הפיקוח השונים ובמגזרים השונים ו/או בהוראה לתלמידים חולים בביתם." 
הדרישה לניסיון הינה חובה לאור הצורך בהתאמת ההוראה לתלמיד. כדי לעבוד באופן כה עצמאי עם תלמיד, על המורה להיות מצויד בארגז כלים, פרי ניסיון.
(3) לסעיף 5.12.2 – ג': יש לשנות את הדרישה מהעובדים לביצוע סיוע חינוכי כדלקמן:
עובד הסיוע החינוכי יעמוד בלפחות אחד מהדרישות שלהלן:
1. בנות שרות לאומי בעלות 12 שנות לימוד לפחות ואשר עברו הכשרה מקדימה ע"י הקבלן.
2. סטודנטים באוניברסיטאות ובמכללות אשר עברו הכשרה מקדימה ע"י הקבלן.
3. פנסיונרים בעלי 12 שנות לימוד לפחות ואשר עברו הכשרה מקדימה ע"י הקבלן.
4. מורים מוסמכים אשר עברו הכשרה מקדימה ע"י הקבלן.
(4) לסעיף 5.12.2 – ד': המציע יוכל להתקשר עם גוף לצורך מתן שירותים הפרא-רפואיים וזאת בהתאם לתנאי ההתקשרות המפורטים בסעיף 2.5 במכרז.
(5) תלמידי החינוך המיוחד במוסדות החינוך המיוחד בלבד הזכאים בדרך כלל לשירות הפארא רפואי, זכאים לקבלו גם עת הם חולים בביתם. המטפלים במתי"אות הינם עובדי הוראה במקצועות הבריאות ואמונים על מתן השירות לתלמידים במוסדות החינוך ולא בביתם.
6. פרק 7 – חפיפה
המציע שיזכה במכרז חייב לעמוד בלוחות הזמנים לצורך הפעלת המכרז בשנת הלימודים תשע"ה, החל מיום 1.1.2015 באופן מלא.
7. פרק 14 - מבנה ותכולת ההצעה
1. מאחר שבמכרז הוגדרו כל התהליכים הנדרשים מהקבלן המציע לא נדרש להציע שיטת עבודה במסגרת הצעתו.

2. על המציע לקחת בחשבון שבמקרה שהמציע מצהיר על מקורות הכנסה מיוחדים אשר ישותפו בהצעת המחיר, עליו לפרט זאת בדפי העזר ולהראות כיצד הגיע להצעת המחיר הסופית.
3. יש להוסיף בסוף סעיף 14.3 פסקה כדלקמן:
כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה.
8. פרק 15 – הקריטריונים לבחירת הקבלן
יש לשנות את משקלות כדלקמן: משקל סעיפי האיכות 60%, משקל המחיר 40%.

מצ"ב טבלת השוואת הצעות מתוקנת.
9. פרק 19 – יחסי הצדדים
יש לשנות את סעיף 19.5 כדלקמן:

הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
10. נספח מספר 2 – חוזה התקשרות
בנספח ביטוח - אישור עריכת ביטוחים המצורף לחוזה, בסעיף ביטוח אחריות כלפי צד שלישי יש לתקן בסעיף 2. כדלקמן:

"גבולות האחריות שלא יפחתו מסך 2,500,000 (במקום 2,500,0000) דולר ארה"ב, למקרה ולתקופת הביטוח, (שנה)."
11. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שמות הלקוחות אשר קיבלו שירות מהמציע שמגיש את הצעתו למכרז זה ושם בעל התפקיד אצל אותו הלקוח אשר קיבל את השירות מהמציע ואשר ליווה את הפעילות אצל הלקוח, ומס' הטלפון העדכני של אותו בעל תפקיד, כדי שניתן ליצור עימו קשר לקבלת פרטים על אופן ביצוע השירות שניתן ע"י מגיש ההצעה. 
יש להקפיד שכל הפרטים הינם נכונים ומדויקים. 
ככל שניתן השירות עבור משרד החינוך, על המציע לציין זאת באופן מפורט תוך מתן כל הפרטים על השירות שניתן (למרות שניתן למשרד החינוך).
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד על גבי הטבלה המתוקנת המצורפת לסיכום זה במספח מספר 2 ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
6. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

12. נספח מספר 6 – טבלת השוואת ההצעות
בנספח לסיכום זה מצורפת טבלת השוואת ההצעות המעודכנת לאור כל השינויים המפורטים במסמך זה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח מספר 1
נספח ז' - 1

שם הבנק/חברת ביטוח__________________

מס' הטלפון __________________

מס' הפקס ___________________

כתב ערבות

לכבוד

ממשלת ישראל

באמצעות משרד החינוך

הנדון: ערבות מס' ___________________________

לבקשת

_________________(יש לציין את שם המציע) _____________________________________

אנו ערבים בזה כלפיכם לסילוק כל סכום עד לסך 500,000 ש"ח בלבד.

(במילים: חמש מאות אלף ש"ח )

אשר תדרשו מאת: _____________(יש לציין את שם המציע)__________ (להלן "החייב") בקשר עם 
מכרז היקפים משתנים 24/6.2014: הפעלת שירותי חינוך לילדים חולים בביתם
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך 16.9.2014 עד תאריך 16.12.2014
דרישה על פי ערבות זו יש להפנות לסניף הבנק/חברת הביטוח שכתובתו: 
_________________________________



 שם הבנק

___________________________

______________________________________


מס' הבנק ומס' הסניף


 
    כתובת סניף הבנק/חברת הביטוח

ערבות זו אינה ניתנת להעברה.
	הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


	בדקתי ומצאתי כי הערבות המצורפת תואמת את הנוסח בדף זה.


	
	
	

	תאריך
	שם מלא של החותם בשם המציע
	חתימה וחותמת המציע


הוראת קיזוז

המוסד להשכלה גבוהה 

מספר טלפון 

מספר פקס 

לכבוד:

החשב הכללי

משרד האוצר

באמצעות משרד החינוך

הנדון: הוראת קיזוז

1. אנו החתומים מטה, הנציגים המוסמכים של המוסד להשכלה גבוהה (להלן-המוסד) _________, נותנים לכם בזאת הוראה בלתי מותנית לקזז כל סכום עד לסך 500,000 ₪, (במילים חמש מאות אלף ש"ח ),  מכל תשלום המגיע למוסד מהממשלה לפי כל דין, הסכם או הסדר (להלן הקיזוז).
2. אנו מסכימים כי החשב הכללי, על פי שיקול דעתו הבלעדי והמוחלט, יקזז מכל תשלום המגיע למוסד מן הממשלה לפי כל דין, הסכם או הסדר, כל סכום המגיע לממשלה מן המוסד בקשר עם מכרז היקפים משתנים 24/6.2014: הפעלת שירותי חינוך לילדים חולים בביתם בלי שיהיה חייב לנמק או לדרוש תחילה את סילוק הסכום האמור מאת המוסד.
3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים למוסד מן הממשלה לפי כל דין, הסכם או הסדר.
4. הוראה זו תישאר בתוקפה עד תאריך 16.12.2014 . 
5. שינוי הוראה זו כפוף לאישור בכתב מהחשב הכללי במשרד האוצר.

שם מלא וחתימה של מוסמכים מטעם המוסד

אני הח"מ, עו"ד ______, המשמש כיועץ המשפטי של _____ , מאשר בזאת כי הוראת הקיזוז שבנדון חתומה כדין על ידי מורשי החתימה המוסמכים של המוסד ומחייבת את המוסד.


עו"ד
נספח מספר 2
נספח מספר 5
דף 14 מתוך 18
ניסיון בעבודות דומות שבוצעו על ידי מנהל הפרוייקט בעבר:

על המציע לפרט את הניסיון של מנהל הפרוייקט כנדרש בסעיף 5.12.1: שמות הלקוחות, תיאור העבודה, מועדי הביצוע והיקף.

	
	שם הלקוח/החברה: __________________________________
	תאריכי הפעלה

(מ:_  עד:_)

	
	איש הקשר
	תפקיד
	טלפון קווי
	טלפון סלולרי
	

	1 1
	
	
	
	
	

	( תיאור הניסיון בניהול בית ספר בחינוך הרגיל

	( תיאור הניסיון בניהול בית ספר בחינוך המיוחד

	( תיאור הניסיון בתפקיד פיקוח על בתי ספר

	( תיאור הניסיון בניהול של פרויקטים המספקים שירותי הוראה לתלמידים חולים

	
	שם הלקוח/החברה: __________________________________
	תאריכי הפעלה

(מ:_  עד:_)

	
	איש הקשר
	תפקיד
	טלפון קווי
	טלפון סלולרי
	

	2 1
	
	
	
	
	

	( תיאור הניסיון בניהול בית ספר בחינוך הרגיל

	( תיאור הניסיון בניהול בית ספר בחינוך המיוחד

	( תיאור הניסיון בתפקיד פיקוח על בתי ספר

	( תיאור הניסיון בניהול של פרויקטים המספקים שירותי הוראה לתלמידים חולים

	
	שם הלקוח/החברה: __________________________________
	תאריכי הפעלה

(מ:_  עד:_)

	
	איש הקשר
	תפקיד
	טלפון קווי
	טלפון סלולרי
	

	3 1
	
	
	
	
	

	( תיאור הניסיון בניהול בית ספר בחינוך הרגיל

	( תיאור הניסיון בניהול בית ספר בחינוך המיוחד

	( תיאור הניסיון בתפקיד פיקוח על בתי ספר

	( תיאור הניסיון בניהול של פרויקטים המספקים שירותי הוראה לתלמידים חולים


ניתן להוסיף טבלאות  נוספות המפרטות את ניסיון המציע (בהתאם לטבלאות לעיל).
	
	
	

	תאריך
	שם מלא של החותם בשם המציע
	חתימה וחותמת המציע

